રાજ્‍યના શિક્ષણ મંત્રી ભૂપેન્‍દ્રસિંહ ચુડાસમાએ આજે વાતચીતમાં જણાવેલ છે કે જૂન મહિનામાં તા. ૧૧ થી ૧૩ ગ્રામ્‍ય વિસ્‍તારની શાળાઓમાં અને તા. ૧૮ થી ૨૦ શહેરી વિસ્‍તારની શાળાઓમાં શાળા પ્રવેશોત્‍સવ યોજાશે. તમામ શાળાઓમાં સરકારના પ્રતિનિધિઓ જશે. આ વખતે મુખ્‍યમંત્રી અને અન્‍ય મંત્રીઓ એકદમ નબળી શાળાઓ શોધી પ્રવેશોત્‍સવ પ્રસંગે ત્‍યાં હાજરી આપશે. શાળા નબળી રહી જવાના કારણો જાણી તેના નિવારણ માટેના પ્રયાસો કરવામા આવશે. રાજ્‍યની તમામ સરકારી અને સ્‍થાનિક સ્‍વરાજ્‍યની સંસ્‍થાઓ સંચાલીત પ્રાથમિક શાળાઓમાં શાળા પ્રવેશોત્‍સવ યોજાશે. પદાધિકારીઓ અને અધિકારીઓ ઉપરાંત આ વખતે કોલેજો અને યુનિવર્સિટીઓના અધ્‍યાપકો, આચાર્યો વગેરેને પણ શાળા પ્રવેશોત્‍સવમાં સામેલ કરવામાં આવશે.